2022.gada 21.decembrī Saistošie noteikumi Nr.SN14/2022

Olainē

Apstiprināti ar Olaines novada domes 2022.gada 21.decembra sēdes lēmumu (17.prot., 12.1.p.)

**Par grozījumiem 2022.gada 26.janvāra saistošajos noteikumos Nr.SN1/2022 „Par Olaines novada pašvaldības budžetu 2022.gadam”**

Izdoti saskaņā ar likuma “Par pašvaldībām” 14.panta otrās daļas 2.punktu, 21.panta pirmās daļas 2.punktu, 46.pantu un likuma „Par pašvaldības budžetiem”

Izdarīt Olaines novada pašvaldības 2022. gada 26.janvāra saistošajos noteikumos Nr.SN1/2022

“Par Olaines novada pašvaldības budžetu 2022. gadam” šādus grozījumus:

1. Izteikt 2.punktu šādā redakcijā :

“2. Apstiprināt Olaines novada pašvaldības pamatbudžeta 2022.gada izdevumus EUR 34 889 988 apmērā atbilstoši ekonomiskajām kategorijām, aizņēmuma atmaksu EUR 702 139 apmērā, ieguldījumu palielinājumu komersantu pašu kapitālā par summu EUR 51 049 apmērā, naudas līdzekļu atlikumu uz 2023.gada 01.janvāri EUR 50 000 apmērā saskaņā ar pielikumu Nr.2”.

1. Izteikt 3.punktu šādā redakcijā :

“ 3. Apstiprināt Olaines novada pašvaldības pamatbudžeta 2022.gada izdevumus atbilstoši funkcionālajām kategorijām saskaņā ar pielikumu Nr.2/1”.

1. Izteikt 5.punktu šādā redakcijā :

“ 5. Apstiprināt Olaines novada pašvaldības saistību apmēru saimnieciskajā gadā un

turpmākajos gados. 2022. gadam EUR 754 026 apmērā saskaņā ar pielikumu Nr.3”.

Domes priekšsēdētājs A.Bergs

**Paskaidrojuma raksts**

**Olaines novada pašvaldības 2022.gada 21.decembra saistošajiem noteikumiem Nr.SN14/2022 „ Par grozījumiem 2022.gada 26.janvāra saistošajos noteikumos Nr.SN1/2022 „Par Olaines novada pašvaldības budžetu 2022.gadam””**

Pamatojoties uz Olaines novada pašvaldības budžeta izpildi uz 2022.gada 05.decembri, pašvaldības Iepirkumu nodaļas veiktajām iepirkumu procedūrām un noslēgtajiem līgumiem, pašvaldības iestāžu plānoto un īstenoto darbu izvērtējumu, pārskatot veicamo darbu prioritātes, un iesniegtajiem budžeta grozījumiem, veikti budžeta grozījumi:

* Precizēti pamatbudžeta izdevumi pēc valdības funkcionālajām kategorijām un ekonomiskās klasifikācijas kodiem;
* Precizēta informācija par kārtējā saimnieciskajā gadā plānoto pašvaldības saistību un sniegto galvojumu apjomu;

**Pamatbudžets**

***Ieņēmumi***

Pašvaldības pamatbudžeta ieņēmumu sadaļa netika grozīta.

***Izdevumi***

Pašvaldības pamatbudžeta izdevumu sadaļā, budžeta grozījumi veikti atbilstoši saņemto pašvaldības iestāžu un nodaļu vadītāju iesniegtajiem budžeta grozījumiem saskaņā ar budžeta funkcionālajām un ekonomiskajām kategorijām:

* + - saskaņā ar pieņemtajiem domes lēmumiem;
    - izdevumu klasifikācijas kodu precizēšana, nemainot mērķi, bet precizējot budžeta klasifikācijas kodus grāmatvedības uzskaitē;

Saskaņā ar veiktajiem grozījumiem novirzīti līdzekļi EUR 20 000 apmērā skolēnu savstarpējiem norēķiniem starp pašvaldībām, kas skaidrojums ar uzturēšanas izdevumu sadārdzinājumu.

Pašvaldības pamatbudžeta izdevums un grozījumus skatīt saistošo noteikumu 2.pielikumā un 2/1 pielikumā.

***Pašvaldības saistības***

Pašvaldības aizņēmumu prognoze ES struktūrfondu un budžeta investīciju projektu īstenošanai precizēta pamatojoties uz Valsts kasē noslēgtajiem līgumiem un precizējot aizņēmumu procentu likmes. Valsts kasē atmaksāts ES fondu un Valsts budžeta dotācijas priekšfinansējums, ERAF projekta (Nr.4.2.2.0/17/I/080) "Olaines novada pašvaldības ēkas energoefektivitātes paaugstināšana pirmsskolas izglītības iestādes izveidei" īstenošanai EUR 42 269 apmērā.

Pašvaldības 2022.gada aizņēmumu un ilgtermiņa saistību atšifrējumu skatīt saistošo noteikumu 3.pielikumā.

Domes priekšsēdētājs A.Bergs